30/11/2015 | Administración LocalMunicipal
Oza-Cesuras
Aprobación definitiva da relación individualizada dos bens a ocupar para a execución da obra denominada “Senda peatonal, ensanche e mellora do Camiño Real, Oza-Cesuras”

ANUNCIO Aprobación definitiva da relación individualizada dos bens a ocupar para a execución da obra denominada SENDA PEATONAL, ENSANCHE E MELLORA DO CAMIÑO REAL, OZA-CESURAS O concello Pleno de Oza-Cesuras, en sesión celebrada o día 25 de setembro de 2015, adoptou por maioría absoluta do número legal dos seus membros, o acordo que literalmente se transcribe na súa parte dispositiva: 3.–APROBACIÓN DEFINITIVA DA RELACION INDIVIDUALIZADA E VALORADA DOS BENS E DEREITOS A OCUPAR PARA A EXECUCION DAS OBRAS DE ‘SENDA PEATONAL, ENSANCHE Y MEJORA DEL CAMINO REAL, OZA-CESURAS’.–(.) PRIMEIRO.–Estimar as alegacións presentadas conforme á documentación aportada e proceder a practicar as correccións de oficio nos expedientes anteriormente relacionados, conforme ás comprobacións efectuadas. SEGUNDO.–Aprobar con carácter definitivo a relación concreta, individualizada e valorada dos bens e dereitos a ocupar necesariamente para a execución das obras, e que se expresan como Anexo deste Acordo, así como a designación nominal dos interesados cos que deben entenderse os sucesivos trámites. TERCEIRO.–Dar traslado ao Ministerio Fiscal, con quen se entenderán as actuacións posteriores, con respecto ao terreos afectados polo expediente de expropiación, cuxos titulares non compareceron no expediente ou cuxa propiedade resultare litixiosa. Non obstante, e dada a naturaleza deste procedemento, en calquera momento poderán comparecer os afectados personándose nos trámites e actuacións que desde logo se practiquen. CUARTO.–Considerar que, co actuado, queda demostrada a necesidade de ocupación dos bens e dereitos a que se refire este expediente, e, por tanto, acordar a necesidade de ocupación dos mesmos, considerando que este Acordo inicia o expediente expropiatorio, entendéndose todas as actuacións posteriores referidas a esta data. QUINTO.–Proceder á publicación deste Acordo na forma en que se refire o artigo 18 da Lei de Expropiación Forzosa, abrindo información pública durante un prazo de quince días no taboleiro de anuncios do Concello e no Boletín Oficial da Provincia, con notificación persoal aos interesados, convidándose aos mesmos para que propoñan un prezo que propicie a adquisición por mutuo acordo. Contra a citada Resolución, que pon fin á vía administrativa, os interesados lexítimos poden interpor alternativamente ou recurso de reposición potestativo, no prazo dun mes a contar desde o día seguinte ao da recepción da presente notificación, ante o Pleno deste Concello, de conformidade cos artigos 116 e 117 de Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, ou recurso contencioso-administrativo, ante o Xulgado do Contencioso-Administrativo de A Coruña, no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se optase por interpor o recurso de reposición potestativo non poderá interpor recurso contencioso-administrativo até que aquel sexa resolto expresamente ou se producise a súa desestimación por silencio. Oza-Cesuras, 11 de novembro de 2015. O Presidente, Vicesecretario, Georgi Stefanov Egidazu Cenusa